**Сыныбы:** 5 «а»

**Күні**:

**Бала саны:**

**Тақырып:** Адамның жан сұлулығы

**Құндылық:** Ішкі тыныштық

**Қасиеттер:** Қарапайымдылық, шыдамдылық, ізеттілік.

**Мұғалім:** Г.М.Умиржанова

|  |  |
| --- | --- |
| **Сабақтың мақсаты:** Адамның жан сұлулығы туралы оқушылардың түсініктерін тереңдету арқылы ішкі тыныштық құндылығының мәнін ашу.  **Білімділік:** Оқушыларға адамның сұлулығының әртүрлі қырларымен таныстыру арқылы қарапайымдылық, шыдымдылық, ізеттілік қасиеттері жөнінде білімдерін кеңейту  **Дамытушылық:** Оқушыларға адам-жанының сұлулығын көрсететін қарапайымдылық, шыдамдылық, ізеттілік қасиеттерді дамыту.  **Тәрбиелік:** Оқушылардықарапайымдылыққа, шыдамдылыққа, ізеттілікке тәрбиелеу. | *Ресурстар:(оқулық, дәптер, күнделік, қалам, интербелсенді тақта,Ф.Шопен «Мелодия любви»,* «Әдемі – ау»*).* |
| **Сабақ барысы:**  **Ұйымдастыру кезеңі. Сәлемдесу**  5«Т»еске түсіріп тәртіпке шақырып сабаққа қажетті құрал-жабдықтарын түгендеу.  **Тыныштық сәті:** **Су асты патшалығына ойша саяхат.** Оқушылардан шеңбер құрып отыруды, қолдарын тізесіне немесе үстел үстіне қоюды, аяқтарын айқастырмауды өтініңіз. Арқаларын тік ұстауын қадағалаңыз. Жайлы, баяу музыка қойыңыз).  Мұғалім: Көзіңізді жұмыңыз және бірнеше рет терең тыныстаңыз; денеіңізді босатыңыз. Бірнеше секундтан соң теңіз түбіне саяхат жасаймыз.  Теңіз жағасымен келе жатқаныңызды елестетіңіз. Толқындардың жеңіл шалпылына, шағалалардың шуылына құлақ түріңіз. Жалаң аяқтарыңызбен құмды сезініңіз. Шалғайдан қара нүкте көріп тұрсыз: ол жақындаған кезде дельфин екенін түсіндіңіз. Ол сізді теңіз түбіне алып кету үшін келді. Ол өте әдепті жәндік, сізді шыдамдылықпен күтіп тұр. Жайлап оның арқасына отырыңыз, мықтап ұстап, жолға шығыңыз. Дельфиннің арқасында жайланып отырып, өзіңді қауіпсіз сезіну, су астында жүзу қандай керемет. Жан-жағыңызға қараңыз: мұнда кемпірқосақ тәрізді арлы-берлі жарқырай қалқыған әсем балықтар қаншама. Теңіз түбіне бойлаған сайын айнала қалайша өзгереді, суда тербелген қаншама ғажайып балдырлар. Қараңызшы, қандай орасан зор балықтар, ал енді анау жаққа көз тастаңыз... бұл орасан зор сегізаяқ. Су асты неткен қызықты әрі ғажап әлем. Сіз бір нәрсені байқадыңыз ба? Мұнда неткен тұңғиық, толық тыныштық. Осы тыныштық күйде болыңыз.(Мұғалім бірнеше секунд үнсіз қалады).  Ал қазір жоғарыға, өз әлемімізге кері қайтуға дайындалыңыз. Айналаға жіті қараңыз. Ғажап түстерге тағы бір рет қараңыз және тыныштыққа құлақ түріңіз. Осындай тыныштық сізге самалдай әсер береді. Енді дельфин кері қарай жолға шықты. Сіз су бетіне шықтыңыз, жағаға жақындадыңыз. Дельфиннің арқасынан түсіңіз, оны сипалаңыз және осындай ғажап саяхатқа апарғаны үшін ризашылық білдіріңіз.  Сыныпқа оралыңыз және өз орныңызға келіңіз. Бірнеше секундтан соң көзіңізді ашыңыз, осы түйсінген тыныштықты өз бойыңызда сақтауға тырысыңыз. Рахмет. | *Сабақ барысын талдау:*  *5 мин* |
| ***3.Үй тапсырмасын тексеру.***  *Оқулықтың 18 беттінденгі. «Сұлулық сыры» әңгімесін оқу.*  *Балалар, әдемілік,сұлулық деген сөздің мағынасын қалай түсінесіңдер? • Адамды тек сыртқы келбетіне байланысты сұлу деп айта аламыз ба? Неге? • Жан сұлулығы дегенді қалай түсінесіңдер? • Жаны сұлу адамды қалай сипаттар едіңдер? • Адам сұлулығын қандай қасиеттер мен құндылық арқылы байқауға болады?*  *Сендер Бейбітке қандай ақыл берер едіңдер?* | *5 мин* |
| **4.Дәйексөз.**  ***Тән сұлулығы қартаяды, жан сұлулығы қартаймайды. Тән сұлулығы мезгілге тәуелді, жан сұлулығы мезгілге тәуелді емес, өзіне өзі тәуелді.***  [Бөкен би](http://bilim-all.kz/figure/273?posts=quotes)   * *Бөкен би туралы не білесіңдер?* (Бөкен би туралы оқушыларға мәлімет беру) * *Тән сұлулығы қартаяды дегенді қалай түсінесіңдер?*( Адамның жылдар өткен сайын сыртқы сұлығы өзгереді,ал жан сұлулығы мәнгілікті . Өйткені адам бойындағы адамгершілік қасиеттері уақытпен, мезгілмен шектелмейді. * *Жан сұлулығы не үшін қартаймайды деп ойлайсыңдар?* (Адамның сыртқы сұлулығымен бағаламау керек. Ішкі жан дүниең сұлу болса, сен нағыз сұлусың.) * *Сабақтың тақырыбы қандай құндылыққа бағытталған?*   *Ең бірінші қыздар қайталап айтады, содан соң ұлдар қайталап дәптерге жазады.* | *5 мин* |
| **5.Әңгімелеу.** Балалар сендерге әкелген сыйым бар. Бәріміз мұқият тыңдайық.  **«Таза бұлақ»**  *Ыбырай Алтынсарин* Үш жолаушы бір құдықтың басында бір-біріне кез болыпты. Бұлақ тастақ жерден шыққан, суы мөлдір, шыныдай жарқырайды. Айналасындағы ағаштардың жапырағы мол түскендіктен, бұлақ суы салқын әрі таза екен. Біреу су шыққан жердегі тастың бетіне: «Ей, жолаушы, болсаң, осы бұлақтай таза бол!» деп жазу жазып қойыпты.  Жолаушылар бұл сөздің мәнін өздерінше шешеді. Жолаушының бірі саудагер екен. Ол былай дейді:  − Бұлақ толассыз ағып, алыс жерлерге барады. Сол сяқты сен де тынбай қызмет ет, тоқтап қалма, сонда сен де мұратыңа жетесің.  Екінші жолаушы молда екен. Ол:  − Біреуге жақсылық етсең, ол жақсылығыңды ешкімге міндет етпе дегені, − дейді.  Үшінші жолаушы көркем келген бір әдемі жігіт екен. Ол жолаушыларға:  − Адамның бұлаққа күні-түні тынбай ағып, тазаланып тұрғаны үшін ынтық болатынын, көңіліңді, бойыңды осы бұлақтай таза сақтауың керектігін білдіреді, мәселен, мына бұлаққа қарасаң, күн түссе күннің, шөп түссе шөптің сәулесі көрінеді, сондықтан көңілдің осы бұлақтай сыртқа ашық көрініп тұруының мәні зор екенін ұғындырады, − депті.  **Сұрақтар:** − Бұлақ басындағы таста қандай жазу болды?  − Бұлақтай таза бол деген сөзді қалай түсінесіңдер? (Бұлақ жер астынан мөлдір күйінде шығады. Адамдар сол мөлдір бұлақтың суын іше отырып, ішкі жан сарайын тазартады. Жаны таза адамның көңіл-күйі де таза болады.)  − Үшінші жолаушы бұлақтың тазалығын неге теңеді? (Адамның көңіл-күйіне теңеді.)  − Адамның қандай қасиеттері мен құндылықтары көңіл күйге жағымды әсер етеді?  − Басқа адамдардың көңіл күйіне түсіністікпен қарай аласыңдар ма? | *5 мин* |
| ***7.Шығармашылық жұмыс, топтық жұмыс.***  **I. топ**  **Сахналау.**  Алтынай: Мен ең әдемі қызбын, өскенде ең сұлу қыз боламын.  Дина: Ия достым, сен сыныптағы ең әдемі қызсын.  Алтынай: Мына қарияның көзі көрмей ме, қолында таяғы бар?  Дина: Жүр, онан да көмектесіп , жолдан өткізіп жіберейік. Алтынай: Уақыт алғанша жүре бермейміз бе?  Дина : Сізге көмектесейін бе?  Қария: Көмектесіп жіберші, мейірімді қыз. Көзім көрмейді, қартайдым. Жолдан да өте алмай тұрмын.  Дина : Жүріңіз.  Қария: Рахмет, қызым. Күн көзіндей сұлу екенсің.  Алдтынай: Оның әдемі екенін қайдан білдінің? Көзім көрмиді деген жоқсыз ба?  Қария: Адамның сұлулығы соқыр адамға да айдан анық көрінеді. Өйткені, оның сұлулығы жүректен тарайды.  **II. топ «Сұлулық гүлі»**  Ақ қағазға адамның жан сұлулығын сипатайтын ең маңызды қасиеттерді жазып гүл пішінін құрастыру.  Мысалы: мейірімділік, сабырлық,қайырымдылық, бауырмалдылық,адамгершілік, инабаттылық...  **III.топ-*«*Әр адамның өзіндік сұлулығы бар»** *тақырыбына шағын әңгіме жазыңдар.*  **Мұғалім шығармашылық жұмыс нәтижесін қорытындылайды*:***  Адамды тек сыртқы келбетіне, түріне ғана емес оның адамгершілігі мен қамқорлығына, инабаттылығы мен ізеттілігіне қарап бағалай білу керек. Әр адамның өзіндік сұлулығы бар. А маңыздысы – сыр келбеті ғана емес, ішкі жан сұлулығы.  **Оқушылар мұғалімнің сөзін жалғастырады.**  **Сұлу болудың кеңестері:**   Ернің әдемі болсын десеңіз,\_\_\_\_\_\_\_\_\_\_\_\_\_  (жылы сөздер айтыңыз).  Көздерің әдемі болсын десеңіз, \_\_\_\_\_\_\_\_\_\_\_\_\_(адамдардың жақсы жақтарын көре біліңіз).  Сыртқы пішінің сымбатты болсын десеңіз, \_\_\_\_\_\_\_\_\_\_\_\_\_(талғамыңызды бөлісе біліңіз)  Өз өзіңе сенімді болу үшін \_\_\_\_\_\_\_\_\_\_\_\_\_(әр кез өзіңіздің жалғыз емес екеніңізді біліп жүріңіз). | *12 мин* |
| **8.Топпен ән айту.**  **«Әдемі – ау»**  с. Б.Тәжібаев  ә. Е.Хасанғалиев  Бұлбұл құс туған жерден гүл іздейді  Күдерін құштарынан бір үзбейді  Келесің гүл боп, еркем, көз алдыма  Өзіңді мен іздемей кім іздейді!  Арына махаббаттың шырай керек  Шын сүйген азабына шыдайды көп  Ән айттым, арнап саған, ұнайма  Әдемі-ау, мені сүйсең мұңайма тек  Арманымның нұры  Ақындықтың сыры  Жүрегімнің жыры, Әдемі-ау  Көңілімнің сазы  Өмірімнің жазы  Қайда жүрсің, Әдемі-ау  Өзің ғой өміріме сән берген де  Дүниеде саған ару тең келген бе?  Сәулем-ау сен келесің, көз алдыма  Ақ қайың самал желмен тербелгенде  Жас жаным сені аңсамай төзе алар ма  Өзгелер сені мендей сезе алар ма  Ақ толқын жағалауға асыққанда  Айым-ау, сен келесің көз алдыма! | *3 мин* |
| **9.Үй тапсырмасы.**  5сабақ оқулықтың 23 бетіндегі Л.Воронкованың ізімен «Қуаныш» мәтінін оқу. | 1. *1 мин* |
| **10.Соңғы тыныштық сәтi.**  Баяу әуен қойылады.  Мұғалім жәй дауыспен:  -Бүгінгі сабағымызды есімізге түсірейікші. Жақсыны естіп, айтып бәріміздің көңіл – күйіміз көтерілді. Ісіміз де, сөзіміз бен ойымыздай, болатынына сенімдімін. Сабақта көрініс тапқан жақсы қасиеттер жүректерімізде сақталып, іс жүзіне асырылсын. Жақсы ой ойлайық, жақсы сөз сөйлейік, жақсы іс жасайық! Осындай тыныштықта сәл отыра тұрайық. Қандай жан тыныштығы... Сабаққа қатысқандарыңыз үшін алғысымды білдіремін, сау болыңдар! | *2 мин* |